钦定古今图书集成/明伦汇编/氏族典/第186卷 > 萧子敬
## 钦定古今图书集成/明伦汇编/氏族典/第186卷 > 萧子敬

按《南齐书安陆王子敬传》：“安陆王子敬，字云端，世祖
第五子也。初封应城县公。永明二年，出为持节、监南
兖兖徐青冀五州、北中郎将、南兖州刺史。四年进号
右将军。明年，徙都督荆湘梁雍南北秦六州军事、平
西将军、荆州刺史。寻进号安西将军。七年，征侍中、护
军将军。十年，转散骑常侍、抚军将军、丹阳尹。十一年”
进车骑将军。隆昌元年，迁使持节、都督南兖兖徐青
冀五州、征北大将军、南兖州刺史。延兴元年，加侍中。
高宗除诸藩王，遣中护军王元邈、江州刺史王广之
袭杀子敬，时年二十三。